পাপুয়া-নিউ গিনি অঞ্চলে বিভিন্ন অভিযান ছিল একটি চলমান প্রক্রিয়া। সাম্প্রতিক সময়ের আগে নিউ গিনিতে কোনো সুপরিকল্পিত অভিযান পরিচালিত হয় নি; কারণ অধিকাংশ অভিযানই খনি খনন, মজুর সংগ্রহ, ধর্মপ্রচার থেকে শুরু করে রোমাঞ্চ লাভের উদ্দেশ্যে সহ আরো বিভিন্ন  উদ্দেশ্যে নির্দিষ্ট লক্ষ্য ও পরিকল্পনা ছাড়াই পরিচালিত হতো। আর যারাও বা অভিযানে যেতেন তাদের সিংহভাগই ছিলেন শ্রমিকদের নিয়োগকর্তা, কোনো ইতিহাস বা কাহিনী সংগ্রাহক ছিলেন না। যার ফলে অভিযানে তাদের অনুসন্ধানের পাশাপাশি অনুসন্ধানের জ্ঞান গতিশীল হয়নি।

কিন্তু এর অন্যতম ব্যতিক্রম ছিল আকমানা স্বর্ণ সন্ধানী কোম্পানির ক্ষেত্রানুসন্ধানী দলের নথিপত্র; কোম্পানিটি ১৯২৯ সালের সেপ্টেম্বর-ডিসেম্বর সময়কাল থেকে ১৯৩০ সালের জুন মাসের শেষদিক পর্যন্ত দু-দুইবার অনুসন্ধানী অভিযান পরিচালনা করে। তাদের অনুসন্ধানী দল ৩৮ফিট দীর্ঘ বান্যান্ডাহ-তে (এক জাতীয় বজরা) চড়ে মাদাং থেকে উপকূল রেখা বরাবর উত্তরে সেপিক নদীর মোহনা পর্যন্ত যাত্রা করে সেখান থেকে মরিনবার্গ এবং মইম অবধি যাত্রা করেন।এরপর সেখান থেকে কারোসামেরী নদী ধরে কারাওয়াড্ডি নদী হয়ে আরাবুন্দিও নদী এবং ইয়েমাসে এসে তাদের অনুসন্ধানী দল পৌঁছায়। দুর্গম অঞ্চল হওয়ায় অবশেষে তাদের মজুত এবং সরঞ্জামাদি ইয়েমাস থেকে আরাবুন্দিও নদীর উৎস অভিমুখে অবস্থিত ভিত্তি-তাঁবু পর্যন্ত পানসি ও ডিঙিতে বহন করে নিয়ে যাওয়ার পাশাপাশি মূলত কাঁধে বহন করে পায়ে হেঁটে নিয়ে যাওয়াটা আবশ্যক হয়ে পরে।

প্রথম অভিযানের সময় আকমানা খনিজ-মজুদ অনুসন্ধানী দল আরাবুন্দিও নদীর মোহনা ও এর সংলগ্ন এলাকার তলদেশে খনিজ-মজুদের খোঁজ করে এবং পরবর্তীতে কারাওয়াড্ডি নদীর উৎস থেকে নমুনা সংগ্রহের জন্য নিউ গিনির কেন্দ্রীয় পর্বতমালার পার্শবর্তী শাখাজুড়ে জরিপ পরিচালনা করে। এরপর আরাবুন্দিও নদীতে ফিরে এসে তারা কেন্দ্রীয় পর্বতমালার অন্য একটি শাখায় জিমি এবং বায়ের নদীর সাথে ইউয়াট নদীর সঙ্গমস্থলে জরিপ পরিচালনা করার জন্য অগ্রসর হন কিন্তু এখানেও তারা পর্যাপ্ত পরিমান স্বর্ণ খুঁজে পান নি। ১৯২৯ এর শেষের দিকে মাদাং ফিরে আসার পর তাদের দলের কয়েকজন আকমানা স্বর্ণ অনুসন্ধানী কোম্পানির নিকট হতে দিক-নির্দেশনা পাওয়ার জন্য সিডনি-তে ফিরে আসেন।

১৯৩০ সালের ফেব্রুয়ারির মাঝামাঝি সময়ে দ্বিতীয় অভিযান শুরু হয় এবং অনুসন্ধানী দল অনতিবিলম্বে কেন্দ্রীয় পর্বতমালার পাদদেশের ভিত্তি-তাঁবু এবং জিমি এবং বায়ের নদীর সাথে ইউয়াট নদীর সঙ্গমস্থলে পর্বতমালার নির্দিষ্ট অংশে প্রত্যাবর্তন করে। তারা বায়ের নদী ধরে দক্ষিণে মারামুনি এবং তারুয়া নদীর সাথে এর সঙ্গমস্থল অভিমুখে অনুসন্ধান পরিচালনা করেন, যেখানে তারা আকমানা জংশন নামে ডাল-পালা ও কঞ্চির দ্বারা ঘেরাও করা একটি সম্মুখবর্তী তাঁবু স্থাপন করেন। এই তাঁবু থেকে তারা মারামুনি নদী হয়ে এর বিভিন্ন শাখা নদীতে অনুসন্ধানে বের হন, কিন্তু এবার তারা পর্যাপ্ত পরিমান স্বর্ণ খুঁজে পান নি। সবশেষে দলটি ওয়াইপাই এর দিকে প্রবাহমান তারুয়া নদীর একটি শাখার দক্ষিণে অনুসন্ধান চালায় কিন্তু এবারও তারা সাফল্যের দেখা পান নি এবং খনি প্রকৌশলী সিল-এর পরামর্শ অনুযায়ী এই সিদ্ধান্ত গৃহীত হয় যে উপযুক্ত যুক্তি ও প্রমাণ ব্যতিত অদূর ভবিষ্যতে আর কোনো অভিযান পরিচালনা করার কোনো মানেই হয় না। দক্ষিণের জলবিভাজিকায় অবস্থিত বিভিন্ন দুর্গম অঞ্চলে তারা আর অগ্রসর হন নি, যেখান দিয়ে গমন করে শুরুর দিকের অভিযাত্রী এবং স্বর্ণ অনুসন্ধানীরা ওয়াবাগ ও হাগান পর্বত শ্রেণী ভ্রমণ করেছিলেন।

প্রথম অভিযান পরিচালনা করার পর স্যাম ফ্রিম্যান প্রত্যাবর্তন না করলে রেগ বেইজলি  অনুসন্ধানের আশায় সুযোগের অপেক্ষায় প্রস্তুত ছিলেন দ্বিতীয় অভিযানের নেতৃত্ব প্রদানে  এবং তার সাথে খনি প্রকৌশলি পন্টি সিল, স্বর্ণ অনুসন্ধানী বিল ম্যাক-গ্রেগর, পরিবহন ও মজুত সমন্বয়কারী এমি শেফার্ড সহ ছিলেন আরো অনেক স্বর্ণ অনুসন্ধানী। প্রথম বিশ্ব যুদ্ধ চলাকালীন সময়ে তাদের সবাই বিদেশে মূলত মিশর ও লেভান্ট-এ দায়িত্ব পালন করেছিলেন এবং এর আগেও তারা নিউ গিনি-তে বসবাস করেছিলেন। ১৯২৬ সালে ওরমিল্ডাহ-এর সাথে ফ্রিম্যান মরিনবার্গ সংলগ্ন এলাকায় তেল-উত্তোলন কাজে নিয়োজিত ছিলেন; শেফার্ড ছিলেন ডঃ ওয়েড এবং র. জ. ভিন্টারের সাথে বোগিয়া ও নুবিও থেকে রামু অঞ্চল পর্যন্ত এবং সেপিক নদী হতে কুবকা হয়ে অম্বুন্ত পর্যন্ত তাদের ভূতাত্ত্বিক জরিপ কার্যে। বেইজলি সেপিক নদীর নিম্নতর অংশে মাটাহাওভার-এর সাথে তেল উত্তোলনের জন্য খনন কার্যে নিয়োজিত ছিলেন আর ম্যাক-গ্রেগর সেপিক নদীতে শ্রমিক নিয়োগ দেওয়ার পাশাপাশি ভি-ওয়াক এর তৃণভূমিতে অনুসন্ধানে গিয়েছিলেন। বেইজলিও স্বর্ণ লাভের উদ্দেশ্যে আরাবুন্দিও নদীতে অনুসন্ধান করেন।স্বর্ণ অনুসন্ধানী দল স্থানীয় বিভিন্ন জনগোষ্ঠীর সংস্পর্শে আসে, যাদেরকে অনুসন্ধানী দলটি তৃণভূমির লোক, মুন্ডু শিকারী, পিগমি, উপকেশী লোক, কানাকাস এবং পুমানি সহ আরো বিভিন্ন নামে অভিহিত করেছিল। স্থানীয় বাসিন্দাদের সাথে এই যোগাযোগ সম্ভব হয়েছিল উপকেশীয় লোকদের ড্ৰাই-বো/ড্রিবু নামক নেতা বা মুখপাত্রের মাধ্যমে যিনি ছিলেন গোষ্ঠীর সব সদস্যের মধ্যে সবচেয়ে বুদ্ধিমান ব্যক্তি এবং তার শুভাকাংখী মনোভাবের সহিত তার শান্তশিষ্ট কর্তৃত্ব বহিরাগতদের সাথে বন্ধুত্বপূর্ণ পারস্পরিক সহযোগিতা করেছিল আরো সহজতর। "আমরা এই ভূখণ্ডে শান্তিপূর্ণভাবে প্রবেশ করেছি এবং এর পাশাপাশি অবাধ বাণিয্য ও উত্তম ব্যবহারের দৃষ্টান্ত স্থাপন করেছি। কিন্তু সবকিছু ছাপিয়ে আমাদের আগ্রহের মূল কেন্দ্রবিন্দু ছিল স্বর্ণ এবং বিভিন্ন নদী ও সেগুলোর শাখা-প্রশাখার যতদূর সম্ভব স্বর্ণের অনুসন্ধান করেছি; যদিও তেমন মূল্যবান কোনো কিছু খুঁজে না পাওয়ার দরুন সবশেষে ফলাফলে আমাদের সার্বিক কঠোর পরিশ্রমের কোনো প্রতিফলন ঘটে নি। বহু বছর পর বেশ কয়েকটি দলের খবর পাওয়া যায়, যারা এই অঞ্চলে বেশ ভালোভাবেই লাভের দেখা পেয়েছিলো কিন্তু সেসবের কোনো উল্লেখ্য নজির পাওয়া নয় নি। তাই এসব বিষয়ের সাপেক্ষ্যে বিবেচনা করলে মনে হয় আমরা খুব বেশি কিছু অর্জন করতে পারি নি"।

এই অঞ্চলের বিভিন্ন স্থান থেকে আকমানা অনুসন্ধানী দলের সদস্যরা যে পরচুলাগুলো সংগ্রহ করেছিল, সেগুলো তারা বিভিন্ন জাদুঘরে দান করে দেন। বেইজলি এবং শেফার্ডের হাত হয়ে সেগুলোর মধ্যে দুটি যায় অস্ট্রেলীয় জাদুঘর কর্তৃপক্ষের নিকট। অস্ট্রেলীয় জাদুঘর কর্তৃপক্ষের সমসাময়িক নথি হতে জানা যায় যে প্রথম অভিযান থেকে সিডনিতে বেইজলির দ্রুত প্রত্যাবর্তনের পর বেইজলির সংগ্রহকৃত পরচুলাটি-কে "নিউ-গিনির কেদ্রীয় পর্বতমালার ইউয়াট নদীর মূল প্রবাহ সংলঙ্গ এলাকা থেকে সংগ্রহ করা মানুষের চুল দ্বারা তৈরী টুপি" বলে ব্যাখ্যা করে নথি ভুক্ত করা হয়। অন্য আরেকটি পরচুলা শেফার্ড তার বাবা কার্শবম এর নিকট প্রদর্শন করেন, যিনি পরচুলাটিকে জার্মানি প্রেরণের ইচ্ছা প্রকাশ করেন। অস্ট্রেলীয় জাদুঘরে সংরক্ষিত পরচুলাগুলোকে জিমি টেইলরের হ্যাগেন-সেপিক অভিযানকালে সংগৃহিত উচ্চ-ভূমি থেকে আ পরচুলের সাথে গুলিয়ে ফেলা হয় এবং ভুলবশত জিমি টেইলরের নাম সংযুক্ত করে  প্রদর্শন করা হয়। সিল ক্যানবেরায় অবস্থিত জাতীয় জাদুঘরে ১৯৩০ সালে আরো দুটি পরচুলা প্রদর্শন করেন।

পাপুয়া এবং নিউ গিনি অঞ্চল
ইউরোপীয় সংস্পর্শ
আকমানা অভিযান (১৯২৯-১৯৩০)
নিউ গিনি অঞ্চলে অনুসন্ধান অভিযান